הרכבת התחתית של גוש דן – קו M1

**קו M1** הוא קו רכבת תחתית עתידי במטרופולין תל אביב שמתוכנן כחלק מ**[[הרכבת התחתית של גוש דן]]** שאמורה לספק את הדרישה העתידית לתחבורה ציבורית בתוך המטרופולין. קו זה הוא עמוד השדרה של המערכת.

## רקע
קו M1 הוא קו עתידי המשתלב בדנקל. הקו עתיד להיות רכבת עירונית תת-קרקעית, דבר שיאפשר נסיעה במהירות גבוהה בהרבה מקו רכבת קלה והפעלה כרכבת אוטונומית, ללא נהגים.

מבין כל קווי המטרו המתוכננים, זהו הקו שאמור להסיע את המספר הרב ביותר של נוסעים והוא הארוך והיקר במערכת. עלותו 82 מיליארד שקל מתוך עלות כוללת של 150 מיליארד ש"ח עבור כל הקווים. התחנות צפויות לעלות 20 מיליארד, והמנהרות 13 מיליארד. בקו צפויים לפעול 464 קרונות בעלות כוללת של 2.5 מיליארד ש"ח.

הקו מחבר את ערי השרון מצפון וערי דרום המטרופולין עם מסדרון האיילון בו פועלת רכבת ישראל. הוא עובר במתחמי דיור ותעסוקה קיימים ועתידיים (רעננה מערב, מתחם תע"ש, מתחם גלילות, ואזור מחנה צריפין). עקב אורכו, נדרשים שני מתחמי דיור ותחזוקה (דיפו) לתפעול הקו, אחד בקצה השלוחה הצפון-מערבית, מצפון לכפר סבא, והשני מדרום לראשון לציון.

קו המטרו M1 מתוכנן במסגרת תת"ל 101/א (מקטע דרומי של הקו) ותת"ל 101/ב (מקטע צפוני של הקו).

הקו יקושר בזרועו הדרומית ברחובות לשתי מערכות הסעת המונים נוספות, מערכת האוטובוסים המהירה של הקו הכחול בגוש דן, והרכבת הקלה של הקו הכחול של המערכת להסעת ההמונים בנפת אשקלון.

## היסטוריה
תכנון מערכת להסעת המונים במטרופולין תל אביב החל בשנות התשעים של המאה הקודמת עם הקמת חברת נת"ע, התוכניות כללו 8 קווי רכבת קלה עיליים עם מקטעים תת-קרקעיים מסוימים, עם זאת במהלך העשור הראשון של המאה הנוכחית לאחר שחלק מקווי הרכבת הקלה כבר עברו את שלב התכנונים התברר כי המערכת לא תוכל לעמוד ביעדים שנדרשו לה והוחל התכנון מערכת שתשתלב במערכת הרכבת הקלה ותיתן מענה טוב יותר. בחודש ספטמבר 2016 פרסמה חברת נת"ע מכרז לתכנון שלושה קווי רכבת תחתיים.
בחודש פברואר 2017 אושרה עקרונית התוכנית הכוללת שלושה קווים עיקריים.

ביוני 2019 הממשלה החליטה כי לא יינתנו היתרים לתוכניות פינוי בינוי או תמ"א 38 באזורים בהם יעבור הקו.

באוקטובר 2021 הושלם תכנונו של המקטע הדרומי, והוא הועבר לאישור ממשלת ישראל.

במאי 2022, בשל הלחץ וההתנגדויות הרבות לתוכנית הצפונית של הקו, אושרה ב התכנית לפיצול הקו למקטע דרומי (עד מחלף גלילות) ולמקטע צפוני, כך ששתי התוכניות יקודמו בנפרד. ב-22 במאי אישרה ממשלת ישראל את המקטע הדרומי של קו המטרו M1.

ביולי 2022 פורסם כי התכנון הוא להשלים עד שנת 2032 את בניית קו M1 בין תחנת ראשונים שבדרום ראשון לציון לגלילות, כאשר השלוחה הדרום–מזרחית (לבאר יעקב, לוד ורמלה) והשלוחה הדרומית (לנס ציונה ולרחובות) יושלמו במועד מאוחר יותר.

## תוואי
הקו עתיד לנוע בין הערים רעננה בצפון, לעבור בין רמת השרון והרצליה לאחר מכן לחלוף במנהרה מתחת לתל אביב בתוואי דומה לדרך נמיר ולדרך מנחם בגין ולהמשיך דרך הערים חולון ובאר יעקב לתחנת הקצה בלוד.

על פי תחזיות נת"ע צפויים לנסוע בשנת 2040 בחלק הצפוני והמרכזי של הקו כ-53,000 נוסעים בשעות העומס של הבוקר (שקול לכ-1,000 אוטובוסים) ו-515,000 נוסעים ביום שיא. השלוחה הצפון מזרחית של כפר סבא והוד השרון צפויה לתרום יותר נוסעים מהשלוחה הצפון מערבית ברעננה והרצליה. תחנות היעד העיקריות הן מרכז תחבורתי גלילות, אוניברסיטת תל אביב, נמיר והשלום.

## תחנות

|}
לאורך הקו מתוכננות תחנות רבות וביניהן תחנה באזור צומת רעננה, תחנת במחלף גלילות, תחנה ליד אוניברסיטת תל אביב, תחנה במסוף 2000, ליד תחנת הרכבת תל אביב ההגנה ותחנת הרכבת צומת חולון.

## ראו גם
* קו M2
* קו M3
* 

## קישורים חיצוניים
* קו M1, באתר נת"ע
* מפת סיפור – StoryMap, אתר מיפוי אינטרנטי חדש המרכז את תוכניות המטרו בישראל, מינהל התכנון
* התוכנית להקמת קווי מטרו, באתר "הרוכב לאוטובוסים"

## הערות שוליים

1
קטגוריה:תל אביב-יפו: תחבורה ציבורית
קטגוריה:רעננה: תחבורה
קטגוריה:הרצליה: תחבורה
קטגוריה:רמת השרון: תחבורה
קטגוריה:רמלה: תחבורה
קטגוריה:הוד השרון: תחבורה
קטגוריה:חולון: תחבורה
קטגוריה:ראשון לציון: תחבורה
קטגוריה:מישור החוף הדרומי: מיזמי תחבורה עתידיים